Sutra sastanak TV Avala i RRA
Najavljen susret svih vlasnika TV Avala sa predstavnicima RRA pruža štrajkačima nadu da će se uskoro pronaći rešenje problema
Nakon 20 dana štrajka zbog višemesečnih neisplaćenih plata i honorara, predstavnici zaposlenih Televizije Avala razgovarali su danas sa članovima Saveta Republičke radiodifuzne agencije, od kojih su dobili uveravanja da RRA prati razvoj situacije, kao i obećanje da će ovo telo reagovati ukoliko dođe do kršenja zakonskih normi. Kako je posle neformalnog sastanka sa štrajkačima TV Avala izjavio član Saveta RRA, Miloš Rajković, za sada nije utvrđeno ozbiljnije i dramatično kršenje zakona, ali ukoliko do toga dođe Agencija će reagovati prvo upozorenjem, a kao krajnja sankcija, rekao je Rajković, postoji mogućnost oduzimanja dozvole: izjavio je Rajković. Po rečima zaposlenih na TV Avala, poslovodstvo ove televizije sa nacionalnom frekvencijom nije isplatilo plate i honorare za poslednjih šest meseci, a sastanak sa članovima Upravnog odbora ove medijske kuće, koji je održan krajem prošle godine, nije dao rezultate. Umesto rešenja ili bilo kakve ponude o isplati zarada koje duguju zaposlenima, poslovodstvo je zatražilo da se prekine štrajk i počne za radom, bez, kako kažu štrajkači, ikakve garancije da će im plate i honorari biti isplaćeni. O današnjem sastanku sa predstavnicima RRA i RATEL-a, predstavnik zaposlenih na TV Avala, Nikola Vukomanović kaže: Kako je izjavila predsednica Sindikata novinara Srbije, Dragana Čabarkapa, zaposleni u TV Avala su dobili podršku Evropske asocijacije novinara, koje je upoznato sa ovim slučajem. istakla je Čabarkapa. I domaća novinarska udruženja su podržala štrajk na TV Avala i pozvala vlasnike te televizije – Željka Mitrovića, biznismena Danka Đunića, Ekonomski institut i austrijsku firmu "Grinberg invest" – da udovolje zahtevima zaposlenih. Za sutra je najavljen i susret svih vlasnika TV Avala sa predstavnicima RRA, a štrajkači, uz najavu da su spremni da radikalizuju protest, očekuju da bi na tom sastanku moglo da se pronađe rešenje problema.